# Βικιπαίδεια:Κριτήρια εύλογης χρήσης

### Από τη Βικιπαίδεια, την ελεύθερη εγκυκλοπαίδεια

Υλικό που υπόκειται σε δικαιώματα πνευματικής ιδιοκτησίας και δεν αποτελεί ελεύθερο περιεχόμενο, μπορεί να χρησιμοποιηθεί σε σελίδες της Βικιπαίδειας υπό την έννοια της εύλογης χρήσης (fair use). Προκειμένου να αποφευχθεί η ανεξέλεγκτη εφαρμογή της, ακολουθούνται τα παρακάτω κριτήρια εύλογης χρήσης:

1. Το υλικό δεν διατίθεται σε άλλη ελεύθερη εκδοχή ούτε μπορεί να αναδημιουργηθεί με τρόπο ώστε να παρέχει την ίδια πληροφορία. Στην περίπτωση που υπάρχει η δυνατότητα να αναδημιουργηθεί το υλικό ώστε να διατεθεί ελεύθερα, θα πρέπει αυτή να ακολουθείται, καθώς διαφορετικά δεν δικαιολογείται εύλογη χρήση. Για παράδειγμα, χάρτες, διαγράμματα ή σε ορισμένες περιπτώσεις και φωτογραφίες, μπορούν να δημιουργηθούν από την αρχή και η χρήση σχετικού υλικού με απλή αναφορά στην πηγή προέλευσης ή τον κάτοχο πνευματικών δικαιωμάτων δεν δικαιολογείται.
2. Το υλικό για το οποίο εφαρμόζεται εύλογη χρήση, δε θα πρέπει να υποκαθιστά το πρωτότυπο, σε ότι αφορά τις επιδιώξεις του κατόχου των πνευματικών δικαιωμάτων. Για παράδειγμα, φωτογραφίες ειδησεογραφικών πρακτορείων (ή πρακτορείων που διακινούν φωτογραφίες) που διατίθενται με αποκλειστικό σκοπό την επίτευξη οικονομικού κέρδους, δεν μπορούν να χρησιμοποιούνται καθώς στερούν ή υπονομεύουν τον κύριο στόχο του κατόχου τους.
3. Το υλικό που υπόκειται σε δικαιώματα πνευματικής ιδιοκτησίας πρέπει να είναι όσο το δυνατό περισσότερο περιορισμένο. Σε κάθε περίπτωση, θα πρέπει να χρησιμοποιούνται εικόνες μικρής ανάλυσης και να αποφεύγεται εύλογη χρήση πολλαπλών εικόνων αν μόνο μία αρκεί για να καλύψει τους σκοπούς ενός άρθρου.
4. Το υλικό πρέπει να έχει ήδη δημοσιευθεί.
5. Το υλικό οφείλει να είναι εγκυκλοπαιδικό, σε συμφωνία με τις γενικότερες απαιτήσεις της Βικιπαίδειας.
6. Το υλικό θα πρέπει να χρησιμοποιείται σε ένα τουλάχιστον άρθρο.
7. Το υλικό θα πρέπει να συνεισφέρει σημαντικά σε ένα άρθρο, χωρίς να αποτελεί απλώς διακοσμητικό στοιχείο.
8. Το υλικό πρέπει να χρησιμοποιείται αποκλειστικά σε άρθρα της Βικιπαίδειας και όχι σε άλλες σελίδες της (σελίδες που ανήκουν σε άλλο namespace). Δεν δικαιολογείται εύλογη χρήση εικόνων που εισάγονται σε πρότυπα. Σε σελίδες συζήτησης, θα πρέπει να χρησιμοποιούνται σύνδεσμοι στις σχετικές εικόνες ώστε να αποφεύγεται η προβολή τους μέσα σε αυτές (η δημιουργία του συνδέσμου επιτυγχάνεται γράφοντας: `[[:Εικόνα:Τίτλος εικόνας]]`). Κάθε άλλη χρήση σε σελίδες εκτός του άρθρου για το οποίο εφαρμόστηκε η εύλογη χρήση πρέπει να αποφεύγεται.
9. Στην περιγραφή της εικόνας ή του αρχείου που επιφορτώνεται υπό το καθεστώς της εύλογης χρήσης, πρέπει να αναγράφονται (στη σχετική σελίδα τους)
   - η πηγή και ο κάτοχος των πνευματικών δικαιωμάτων,
   - η πινακίδα {{fairuse}} (ή η αντίστοιχη για κάποιες ειδικές κατηγορίες εικόνων)
   - μία συνοπτική αναφορά στους λόγους που δικαιολογούν εύλογη χρήση.

## [Επεξεργασία] Δείτε επίσης

Βικιπαίδεια:Πινακίδες πνευματικών δικαιωμάτων

Ανακτήθηκε από "http://el.wikipedia.org../../../%CE%BA/%CF%81/%CE%B9/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%9A%CF%81%CE%B9%CF%84%CE%AE%CF%81%CE%B9%CE%B1_%CE%B5%CF%8D%CE%BB%CE%BF%CE%B3%CE%B7%CF%82_%CF%87%CF%81%CE%AE%CF%83%CE%B7%CF%82_830d.html"

Κατηγορία: Βικιπαίδεια πνευματικά δικαιώματα

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English